
	[bookmark: nev]KISS-KONDÁS ESZTER
Jogász
Osztatlan, 7.  félév
Miskolci Egyetem
Állam- és Jogtudományi Kar
	






Konzulens:
	Dr. Wopera Zsuzsa
egyetemi docens, ME ÁJK




A gyermek jogellenes elvitelének és visszatartásának szabályozása a Hágai Gyermekelviteli Egyezmény és az új Brüsszel II. Rendelet tükrében

    A gyermekek jogellenes elvitelének és visszatartásának problémája napjainkban egyre aktuálisabb kérdéssé válik, az Európai Unió Bírósága elé került szülői felügyelettel kapcsolatos ügyek körében kirívóan magas a jogellenes gyermekelviteli ügyek száma.
A közelmúltban, különösen az elmúlt évtizedekben e probléma jelentősen megnőtt világszerte. Ennek oka egyrészt gyakran a gyorsabb és egyszerűbb kommunikációs lehetőségek, nagyfokú mobilitás kialakulása a különböző országok között, melynek köszönhetően a különböző nemzetiségű párok közötti házasságok száma is növekedést mutat (például könnyebben köt ismeretséget két különböző országból származó ember, akik adott esetben később összeházasodnak, gyermekük születik stb.), másrészt a házasságok felbomlásának növekvő száma is hatással van a jogellenes elviteli illetve visszatartási ügyek gyarapodására. Gyakori, hogy az egyik szülő az adott ország másik részére távozik a gyermekkel, de a legtöbb esetben más országba viszi, ez teszi az ügyet nemzetközi gyermek elvitellé, vagy a gyermek külföldre vitelévé.
Felismerve a jogellenes elvitel és visszatartás kérdésének jelentőségét nemzetközi és uniós szinten is születtek szabályozások a probléma megoldására. A dolgozat ezek közül kettővel foglalkozik: az 1980-as Hágai Gyermekelviteli Egyezmény és az új Brüsszel II. rendelet fényében vizsgálja a jogellenes elvitel és visszatartás főbb kérdéseit. Az Egyezmény és a Rendelet mellett a dolgozat további elsődleges forrásaként jelennek meg az Európai Unió Bírósága elé előzetes döntéshozatal céljából került ügyek. Ezen felül a dolgozat forrását képezi számos a témával kapcsolatos angol és magyar nyelvű cikk és tanulmány.



